**Tisztelt Szülő, Törvényes képviselő!**

Tatabánya Megyei Jogú Város Önkormányzata a korábbi évekhez hasonlóan a 2024/2025-ös tanévben is közlekedési támogatást nyújt a tatabányai bejelentett lakóhellyel rendelkező tanulók részére.

A jogosultság **kérelem nélkül** kerül megállapításra annak a gyermeknek, aki 6. életévét betöltötte, de a 17. életévét még nem érte el 2024.09.01.-én, és **TATABÁNYAI BEJELENTETT ÁLLANDÓ LAKÓHELLYEL** rendelkezik.

A határozatot és az ingyenes bérlet kiváltásához szükséges utalványt a szülő vagy meghatalmazottja – saját és az érintett diák személyazonosító irataival – a

**POLGÁRMESTERI HIVATAL ÜGYFÉLSZOLGÁLATÁN (FŐ TÉR 8.) I. EMELETÉN „KÖZLEKEDÉSI TÁMOGATÁS HATÁROZAT ÁTVÉTEL” SORSZÁMOT HÚZVA VEHETI ÁT.**

**Az utalványok átvételére 2024. 09. 02. – 2024. 09. 13. között rendkívüli nyitva tartást biztosítunk:**

**HÉTFŐ - CSÜTÖRTÖK: 8 – 18 ÓRÁIG**

**PÉNTEK: 8- 15 ÓRÁIG**

**Sorszámkiadás: Hétfő - csütörtökig: 7 45 – 17 45 , pénteken : 7 45 – 14 45** között.

Kérjük, - az átvétel megkönnyítése érdekében - amennyiben lehetősége van hozza magával gyermeke diákigazolványát/személyi igazolványát.

Az utalvány beváltására a T-Busz jegypénztárában van lehetőség, mely 2024. szeptember 02. -13.-ig szintén hosszított nyitva tartással áll az ügyfelek rendelkezésére.

Tájékoztatjuk Önöket, hogy a tavalyi tanévre szóló bérletek 2024.09.30.-ig érvényesek!

A 2024.09.01.-én 17. életévét betöltött, de 20. életévét még el nem ért középiskolai tanulói jogviszonnyal rendelkezők esetén kérelemre indul az eljárás. Kérelmet formanyomtatvány kitöltésével, iskolalátogatási igazolással szeptembertől lehet benyújtani. A kérelemhez szükséges formanyomtatvány a [www.tatabanya.hu](http://www.tatabanya.hu) oldalon található.